ร้านอยู่ตรงข้ามกับทางออกที่จอดรุโรงพยาบาลสมิติเวช ทางร้านโฆษณาไว้ว่าเป็น innovative food คือก็ไม่ฟิวชั่น แค่เอาอาหารมานำเสนอแบบแปลกๆ 

เน้นตกแต่งและปรุงอาหารด้วยใบนู่นนี่ ดอกเข็ม ดอกอะไร  ถ้าใครไม่ชอบใบมะกรูด โหระพาหรือเครื่องเทศประเภทใบอื่นๆ จะไม่แนะนำเลย

ถ่ายรูปอาหารมาไม่ครบ แต่สั่งเมี่ยงกุ้งสด กับยำเป็ดย่างมาเป็นอาหารเรียกน้ำย่อย เมี่ยงจานนึงมี 3 คำ! คำแอบโตนิดนึงกินแล้วเลอะเทอะ ที่แปลกไปจากปรกติก็คือ ใช้กุ้งสดต้มแทนกุ้งแห้ง และใช้ส้มโอแทนมะนาว รสชาติเฉยๆ จานยำเป็นย่างเป็นเป็ดย่างฉีกมาเป็นชิ้นเล็กๆ มีใส่ลิ้นจี่ไปเพิ่มรสชาติ ทำให้ได้รสกล่อมกล่อม และแตกต่าง

จานหลักสั่งมาคนละจาน ทั้งหมด 3 จาน มียำกุ้งลายเสือ ยำปูนิ่ม แล้วก็ smoked salmon กุ้งทะเลถ้ามองในจานแทบจะไม่เห็นกุ้งค่ะ มันถูกหั่นเป็นชิ้นบางๆ ซ่อนอยู่ข้างใต้ จาน smoked salmon ไม่ได้ชิม เนื่องจากเป็นของเจ้านาย  หุหุ ของตัวเองเป็นยำปูนิ่ม หน้าตาอาจจะดูแตกต่าง แต่รสชาติก็คือปูนิ่มทอดราดด้วยยำมะม่วงดีๆ นี่เอง ส่วนตัวรู้สึกว่ามันเปรี้ยวกับหวานนำจนมันแปร่งๆ ไม่กลมกล่อม ส่วนข้าวสวยที่นี่เสริฟรายหัว หัวละ 50 บาทค่ะ

มีคอกเทลด้วย ได้ชิม burry crush เป็นวอดก้าผสมเบอรี่ต่างๆ และน้ำเสาวรส รสชาติดีค่ะ ไม่แรงไปไม่หวานไป

ที่ประทับใจคือของหวาน ที่ร้านมีแต่ panna cotta กับชีสเค้กเท่านั้น panna cotta เสริฟกับไอศครีมฝรั่ง ฝอยทอง และผลไม้ ชีสเค้กใบเตยมาแบบคล้ายๆ ไอศครีม เสริฟกับไอศครีมฝรั่ง มะม่วงและแก้วมังกร

ส่วนตัวแล้วอาหารเฉยๆ ไม่ได้สวยหรูดีงามอะไรขนาดนั้น ถ้าจะเอาพรีเซนเทชั่นสวย และปริมาณอิ่มท้อง ไป issaya คุ้มกว่า เพราะอาหารที่นี่จานเล็กมากค่ะ เอาอิ่มไม่ได้ ถ้าไม่มีของหวานมาแก้ตัว คะแนนจะได้น้อยกว่านี้